b'\n_START_ARTICLE_\nHvalstranding\n_START_PARAGRAPH_\nHvalstranding er en h\xc3\xa6ndelse, hvor hvaler strander, dvs. sv\xc3\xb8mmer p\xc3\xa5 land og ikke selv kan sv\xc3\xb8mme tilbage p\xc3\xa5 tilstr\xc3\xa6kkeligt dybt vand til at undslippe. Hvalstranding sker oftere og oftere, men det er uklart, hvad \xc3\xa5rsagerne er hertil.\n_START_SECTION_\n\xc3\x85rsager\n_START_PARAGRAPH_\nDet eksisterer flere teorier om \xc3\xa5rsagen til hvalstranding. En teori best\xc3\xa5r i, at hvalerne fejlnavigerer, eksempelvis p\xc3\xa5 grund af jordsk\xc3\xa6lv eller s\xc3\xa5kaldt akustisk forurening der p\xc3\xa5virker evnen til navigation. En anden teori er, at hvalerne g\xc3\xa5r i panik og flygter p\xc3\xa5 land, eksempelvis fordi de(n) jages af fjender, eksempelvis jagende sp\xc3\xa6khuggere, eller p\xc3\xa5 grund af panik som f\xc3\xb8lge af st\xc3\xb8j. En tredje teori er, at hvaler strander p\xc3\xa5 grund af sygdom, men da sker dette kun for enkeltindivider._NEWLINE_P\xc3\xa5 der seneste har teorien om akustisk forurening opn\xc3\xa5et stadig st\xc3\xb8rre tilslutning. Professor Chris Parsons ved George Mason University (Fairfax i Virginia, USA) er medlem af den internationale hvalfangstkommissions videnskabelige komit\xc3\xa9 (fra 1999) og har studeret f\xc3\xa6nomenet. Han h\xc3\xa6vder at, "hvis en st\xc3\xb8rre hvalstranding finder sted, s\xc3\xa5 er der som oftest en milit\xc3\xa6r\xc3\xb8velse i n\xc3\xa6rheden\xc2\xbb. Sonar dr\xc3\xa6ber flere hvaler end vi ved om, h\xc3\xa6vder Parsons._NEWLINE_De fleste hvaler, der strander er arter, der normalt holder til p\xc3\xa5 dybt vand, eksempelvis grindehval og kaskelot, hvilket er \xc3\xa5rsagen til teorien om fejlnavigering._NEWLINE_Den mest omfattende massestranding man kender til i nyere tid fandt sted p\xc3\xa5 New Zealand i 1985, hvor ca. 400 grindehvaler strandede. I 2005 strandede 129 grindehvaler p\xc3\xa5 New Zealand, men da fik myndighederne reddet de 108._NEWLINE_Hvalstrandinger finder ogs\xc3\xa5 sted i Danmark fra tid til anden. I februar 2014 strandede to kaskelothvaler ved Henne Strand.'